***** ΚΑΝΟΝΙΣΜΟΣ (ΕΟΚ) αριθ. 499/89 ΤΗΣ ΕΠΙΤΡΟΠΗΣ της 27ης Φεβρουαρίου 1989 για τον καθορισμό για την περίοδο 1988/89 των ποσοστών της παραγωγής επιτραπέζιου οίνου που παραδίδονται στην υποχρεωτική απόσταξη που αναφέρεται στο άρθρο 39 του κανονισμού (ΕΟΚ) αριθ. 822/87 του Συμβουλίου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 2964/88 (2), και ιδίως το άρθρο 39 παράγραφοι 9, 10 και 11, Εκτιμώντας: ότι ο κανονισμός (ΕΟΚ) αριθ. 441/88 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1596/88 (4), καθόρισε τις λεπτομέρειες εφαρμογής της υποχρεωτικής απόσταξης που αναφέρεται στο άρθρο 39 του κανονισμού (ΕΟΚ) αριθ. 822/87· ότι ο κανονισμός (ΕΟΚ) αριθ. 85/89 της Επιτροπής (5) εισήγαγε για την αμπελοοινική περίοδο 1988/89 την υποχρεωτική απόσταξη που αναφέρεται στο άρθρο 39 του κανονισμού (ΕΟΚ) αριθ. 822/87 και καθόρισε τη συνολική ποσότητα που πρέπει να αποσταχθεί εντός της Κοινότητας καθώς και την ποσότητα προς απόσταξη στις διάφορες περιοχές· ότι πρέπει να κατανεμηθεί μεταξύ των διαφόρων κατηγοριών απόδοσης η παραγωγή των διαφόρων περιοχών· ότι το άρθρο 39 παράγραφος 4 του κανονισμού (ΕΟΚ) αριθ. 822/87 προβλέπει ότι για τους παραγωγούς που υποχρεούνται να κάνουν χρήση της απόσταξης, η ποσότητα προς απόσταξη είναι ίση με ποσοστό που καθορίζεται από την παραγωγή τους σε επιτραπέζιο οίνο και το οποίο προκύπτει σύμφωνα με προοδευτική κλίμακα ανάλογα με την απόδοση ανά εκτάριο· ότι πρέπει, ως εκ τούτου, να καθοριστούν τα ποσοστά παραγωγής κάθε παραγωγού που υπόκεινται στην υποχρέωση παράδοσης για απόσταξη· ότι τα ποσοστά αυτά, βασιζόμενα σε αντικειμενικά κριτήρια, πρέπει να προσαρμοστούν στην κατάσταση κάθε περιοχής· ότι οι κλίμακες πρέπει να επιτρέπουν να αφαιρείται από μια ορισμένη περιοχή μια ποσότητα επιτραπέζιου οίνου που αντιστοιχεί στην υποχρέωση που αναφέρεται στο άρθρο 1 παράγραφος 3 του κανονισμού (ΕΟΚ) αριθ. 85/89· ότι η υποχρέωση αυτή αφορά τους παραγωγούς που υποχρεούνται να υποβάλουν δήλωση παραγωγής και προβαίνουν στην εμπορία· ότι θα πρέπει εφεξής να εμφανιστούν στις κατηγορίες αποδόσεως μόνον οι όγκοι που αντιστοιχούν στους όγκους που αποτελούν αντικείμενο δηλώσεων παραγωγής, που είναι η βάση για τον καθορισμό της κλίμακας· ότι βάσει των διατάξεων που ισχύουν για τον καθορισμό της κλίμακας που προβλέπονται από το άρθρο 39 παράγραφος 4 τέταρτο εδάφιο του κανονισμού (ΕΟΚ) αριθ. 822/87, που εφαρμόζονται από την αμπελουργική περίοδο 1988/89, είναι αναγκαίο για την εκπόνηση των κλιμάκων να γίνει αναφορά στη μέση απόδοση εκάστης περιοχής παραγωγής· ότι ο όγκος του επιτραπέζιου οίνου που θα αποσταχθεί υποχρεωτικά κατά την αμπελουργική περίοδο 1988/89 προκύπτει όχι μόνο από τα πλεονάσματα παραγωγής, διότι αυτή είναι μικρότερη από τις προβλεπόμενες κανονικές χρησιμοποιήσεις αλλά και από το επίπεδο των αποθεμάτων στην αρχή της περιόδου που είναι ασυμβίβαστα με την ισορροπία της αγοράς· ότι με τις συνθήκες αυτές η εφαρμογή των κριτηρίων που προβλέπονται για τον καθορισμό της υποχρεώσεως για τους παραγωγούς θα οδηγούσε στο να ληφθεί υπόψη, κυρίως για την περιοχή 4, μια κλίμακα η οποία δεν θα έχει τον προβλεπόμενο προοδευτικό χαρακτήρα· ότι είναι σκόπιμο, συνεπώς, να καθορισθεί μια κλίμακα η οποία, καθορίζοντας μια προοδευτικότητα που επιβάλλει κυρώσεις στις υψηλότερες αποδόσεις, δεν οδηγεί σε υπέρβαση των ποσοτικών ανωτάτων ορίων που καθορίστηκαν από τον κανονισμό (ΕΟΚ) αριθ. 85/89· ότι η Επιτροπή Διαχείρισης Οίνων δεν διατύπωσε γνώμη στην προθεσμία που όρισε ο πρόεδρός της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Κατ' εφαρμογή του άρθρου 5 παράγραφος 1 του κανονισμού (ΕΟΚ) αριθ. 441/88 η παραγωγή της εσοδείας 1988/89 κατανέμεται ανάλογα με τις ακόλουθες κατηγορίες απόδοσης: α) περιοχή 3: παραγωγή που λαμβάνεται με απόδοση εκφρασμένη σε εκατόλιτρα ανά εκτάριο: - κατώτερη από 90 20 147 671 εκατόλιτρα - ανώτερη ή ίση με 90 και όχι ανώτερη από 110: 3 930 676 εκατόλιτρα - ανώτερη από 110 και όχι ανώτερη από 140: 1 084 123 εκατόλιτρα - ανώτερη από 140 και όχι ανώτερη από 200: 444 466 εκατόλιτρα - ανώτερη από 200: 1 078 408 εκατόλιτρα· β) περιοχή 4: παραγωγή που λαμβάνεται με απόδοση εκφρασμένη σε εκατόλιτρα ανά εκτάριο: - κατώτερη ή ίση με 60: 9 572 020 εκατόλιτρα - ανώτερη από 60 και όχι ανώτερη από 90: 14 366 493 εκατόλιτρα - ανώτερη από 90 και όχι ανώτερη από 110: 8 218 866 εκατόλιτρα - ανώτερη από 110 και όχι ανώτερη από 140: 6 121 148 εκατόλιτρα - ανώτερη από 140 και όχι ανώτερη από 200: 3 487 735 εκατόλιτρα - ανώτερη από 200: 146 230 εκατόλιτρα. 2. Η μέση απόδοση της περιοχής παραγωγής 3 είναι 65 εκατόλιτρα ανά εκτάριο· εκείνη της περιοχής 4 είναι 77 εκατόλιτρα ανά εκτάριο. 3. Για τον καθορισμό της ποσότητας που πρέπει να παραδώσει ο κάθε παραγωγός στην απόσταξη: α) στην περιοχή 3: - για τις παραγωγές που λαμβάνονται με απόδοση κατώτερη από 90 εκατόλιτρα ανά εκτάριο, ο συντελεστής που εφαρμόζεται είναι 0,0 - για τις παραγωγές που λαμβάνονται με απόδοση ανώτερη ή ίση προς 90 εκατόλιτρα ανά εκτάριο εφαρμόζονται οι ακόλουθοι συντελεστές στο μέρος της παραγωγής που αντιστοιχεί στα ακόλουθα τμήματα αποδόσεως εκφρασμένη σε εκατόλιτρα ανά εκτάριο: - από 0 έως 90: 0,13 - ανώτερη από 90 και όχι ανώτερη από 95: 0,20 - ανώτερη από 95 και όχι ανώτερη από 110: 2,29 - ανώτερη από 110 και όχι ανώτερη από 140: 2,52 - ανώτερη από 140: 1,44· β) στην περιοχή 4: - για τις παραγωγές που λαμβάνονται με απόδοση κατώτερη από 60 εκατόλιτρα ανά εκτάριο, ο συντελεστής που εφαρμόζεται είναι 0,0, - για τις παραγωγές που λαμβάνονται με απόδοση ανώτερη ή ίση προς 60 εκατόλιτρα ανά εκτάριο εφαρμόζονται οι ακόλουθοι συντελεστές στο μέρος της παραγωγής που αντιστοιχεί στα ακόλουθα τμήματα αποδόσεως εκφρασμένη σε εκατόλιτρα ανά εκτάριο: - από 0 έως 90: 0,13 - ανώτερη από 90 και όχι ανώτερη από 110: 0,60 - ανώτερη από 110 και όχι ανώτερη από 140: 1,00 - ανώτερη από 140 και όχι ανώτερη από 154: 1,35 - ανώτερη από 154: 1,00. Άρθρο 2 Η ποσότητα που πρέπει να παραδώσει ο κάθε παραγωγός στην απόσταξη καθορίζεται εφαρμόζοντας στον όγκο που αναφέρεται στο άρθρο 6 του κανονισμού (ΕΟΚ) αριθ. 441/88 το ποσοστό που εμφαίνεται σε παράρτημα στον πίνακα που αντιστοιχεί στην απόδοση που καθορίζεται σύμφωνα με τις διατάξεις που αναφέρονται στο άρθρο 7 του εν λόγω κανονισμού. Η απόδοση αυτή, ενδεχομένως, στρογγυλεύεται προς την κατώτερη μονάδα (εκατόλιτρα ανά εκτάριο). Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 27 Φεβρουαρίου 1989.

[Source: multi_eurlex | Tokens: 5872]